CELEX: 62014TB0724
Language: da
Date: 2015-07-22 00:00:00
Title: Sag T-724/14: Rettens kendelse af 22. juli 2015 — European Children’s Fashion Association og Instituto de Economía Pública mod Kommissionen og EACEA (Annullationssøgsmål — voldgiftsbestemmelse — handlingsprogrammet »Lifelong Learning (2007-2013)« — projektet »Brand & Merchandising manager for SMEs in the children’s product sector« — forhåndsmeddelelse — debetnota — rette sagsøgte — delvis afvisning)

28.9.2015   
            
            
               DA
            
            
               Den Europæiske Unions Tidende
            
            
               C 320/28
            
         Rettens kendelse af 22. juli 2015 — European Children’s Fashion Association og Instituto de Economía Pública mod Kommissionen og EACEA
   (Sag T-724/14) (1)
   
   ((Annullationssøgsmål - voldgiftsbestemmelse - handlingsprogrammet »Lifelong Learning (2007-2013)« - projektet »Brand & Merchandising manager for SMEs in the children’s product sector« - forhåndsmeddelelse - debetnota - rette sagsøgte - delvis afvisning))
   (2015/C 320/44)
   Processprog: fransk
   
      Parter
   
   
      Sagsøgere: European Children’s Fashion Association (Valencia, Spanien) og Instituto de Economía Pública (Valencia) (ved advokat A. Haegeman)
   
      Sagsøgte: Europa-Kommissionen (ved S. Delaude og S. Lejeune, som befuldmægtigede) og Forvaltningsorganet for Undervisning, Audiovisuelle Medier og Kultur (EACEA) (ved H. Monet og A. Jaume, som befuldmægtigede)
   
      Sagens genstand
   
   Principalt en påstand støttet på artikel 272 TEUF om, at det fastslås, at EACEA’s krav om tilbagebetaling af de tilskud, der er udbetalt til den første sagsøger i henhold til den aftale, som er blevet indgået med henblik på gennemførelse af projektet »Brand & Merchandising manager for SMEs in the children’s product sector«, er ugrundet, og subsidiært en påstand om annullation dels af EACEA’s forhåndsmeddelelse af 1. august 2014, hvormed det blev meddelt den første sagsøger, at denne skulle tilbagebetale et beløb på 82  378,81 EUR som følge af revisionen af det nævnte projekt, dels af debetnota nr. 3241401420, der blev udstedt af EACEA den 5. august 2014 med henblik på tilbagebetalingen af det nævnte beløb.
   
      Konklusion
   
   
               1)
            
            
               Sagen afvises for så vidt at den er rettet mod Europa-Kommissionen.
            
         
               2)
            
            
               European Children’s Fashion Association og Instituto de Economía Pública, SL tilpligtes at betale sagens omkostninger for Retten.
            
         
      (1)  EUT C 7 af 12.1.2015.